Este toponimo ye d'orichen román, como atros toponimos d'a val d'Ebro que acaban en -en, -ena, -án, -ana, -áin derivaus romances d'a terminación latina -INIANA a atras pareixidas que indican propiedat, y van dezaga d'o nombre d'o propietario. Estos toponimos son caracteristicos de muitas antigas fincas rusticas. A partir d'o sieglo II, una inaturable tendencia a la concentración d'a propiedat en pocas mans, provocará l'aparición de grans latifundios que prenioron o nombre d'o propietario y esdevenioron con o tiempo os toponimos como huei conoixemos muitos lugars y ciudatz: Sarinyena, Lecinyena, Ladrunyán, Corbalán. etc...